ดาวโจนส์พุ่ง122.50จุด
ตลาดหุ้นสหรัฐปิดบวก ขานรับผลประกอบการที่ดีขึ้นของบริษัทเอกชนและแรงหนุนจากตัวเลขการว่างงานที่ลดลง
30 เม.ย. 2553

ตลาดหุ้นสหรัฐปิดบวก ขานรับผลประกอบการที่ดีขึ้นของบริษัทเอกชนและแรงหนุนจากตัวเลขการว่างงานที่ลดลง
ดัชนีดาวโจนส์ปิดพุ่งขึ้นเมื่อคืนนี้ (29 เม.ย.) ขานรับผลประกอบการที่แข็งแกร่งของบริษัทเอกชน รวมถึงโมโตโรลา และไทม์ วอร์เนอร์ เคเบิล นอกจากนี้ ตลาดหุ้นนิวยอร์กยังได้แรงหนุนจากตัวเลขว่างงานรายสัปดาห์ในสหรัฐที่ปรับตัวลดลงด้วย
ดาวน์โจนส์ เพิ่มขึ้น 122.05 จุด หรือ 1.10 เปอร์เซ็นต์ ปิดที่ 11,167.32 จุด  ขณะดัชนีแนสแด็ก เพิ่มขึ้น 40.19 จุด หรือ 1.63 เปอร์เซ็นต์ ปิดที่ 2,511.92 จุด และ เอสแอนด์พี 500 เพิ่มขึ้น 15.42 จุด หรือ 1.29 เปอร์เซ็นต์ ปิดที่ 1,206.78 จุด
ด้าน ตลาดน้ำมันไนเม็กซ์ของสหรัฐฯ ราคาน้ำมันดิบ ชนิด ไลท์ สวีต ครูด งวดส่งมอบ เดือนมิถุนายน เพิ่มขึ้น 1.95 ดอลลาร์สหรัฐปิดที่ 85.17  ดอลลาร์ต่อบาร์เรล ขณะที่ เบรนท์ ลอนดอน งวดส่งมอบเดือนเดียวกัน เพิ่มขึ้น 74 เซนต์ปิดที่ 86.90  ดอลลาร์ต่อบาร์เรล
ขณะที่ ราคาทองคำตลาดโคเม็กซ์ งวดส่งมอบ เดือนมิถุนายน ลดลง 2.90 ดอลลาร์สหรัฐ  ปิดที่ระดับ 1,168.40 ดอลลาร์ต่อออนซ์